钦定古今图书集成/历象汇编/庶征典/第060卷 > 《书经》 > 《洪范》
## 钦定古今图书集成/历象汇编/庶征典/第060卷 > 《书经》 > 《洪范》

曰《休征》，曰《圣，时风若》。　曰《咎征》，曰“《蒙，恒》风若。”

〈大全〉朱子曰：圣是通明，便自有爽快底意思，所以时风顺应之。陈氏大猷曰：圣之反则蔽塞不通而为蒙，蒙则冥，其心思无所不入，故常风若。

“庶民惟星，星有好风，星有好雨。”日月之行，则有冬有
夏；月之从星，则以风雨。

〈蔡注〉“好风者，箕星”，月行东北，入于箕，则多风。〈大全〉《朱子》曰：“箕是簸箕，以其簸扬而鼓风，故月宿之则风。”